BODOLAND रादाब: मुसलपुर, 5 मे : रायजोआव कर’ना भाइरासनि थासारिखौ लानानै गिलुं गिलुं खामानि मावनो हायै जाना थाखा फैसानि आंखालजों जेंना जानायावबो मोनसे जेंना सोमजिहोदों मोब्लिब बिफाना ।गंसे गामिनि मोब्लिब बिलफोरा फैदों 10 रोजानिफ्राय जागायनानै 4 लाक रांसिम । बे सोमोनांथाव जाथाइआ जादों बाक्सा जिल्लानि मुसलपचर बन-अहबा गामिआव । बे गामिनि रायजोफोरा फ्राय आबाद मावनानै जिउ खुंङो आरो बांसिन नखरफोरानो सोरखारि साख्रि मावनाय नंङा आरो मेगनाव नांथाव धोन-सम्पति गैया दिन हाजिरा मावनानैसो नखरफोरखौ खुंबोदों फेदेरबोदों बांसिन सुबुंआनो । नाथाय मा जाहोननि थाखाय मोब्लिब बिलफोरा दान मोनसेआवनो10 रोजानिफ्राय जागायनानै 4 लाक रांसिम फैदों आरो मा राहाजों बेफोर मोब्लिब बिलखौ होनो हागोन । गामिनिनो माखासे सुबुंफोरा फोरमायथिनाय बादिब्ला सिगां समाव से बोसोरनि सिगां बिलफोरा एसेबां बुरजा फैयाखैमोन । नाथाय थांनाय से बोसोरनिफ्रायनो बिलफोरा गनाय जाथावयै फैबाय थादों । 10 रोजानिफ्राय जागायनानै 4 लाक रांसिम फैनाय बिलखौ होनो थाखाय नखरनि बारि-बागान हा हुखौ फानबाबो थोनाय नंङा होननायजों लोगोसेनो बेफोरबादि बिल हरबाय थायोब्ला फासि नांनानै थैनो गोनां जागोन होननाबो बिथांमोनहा बुंथिदों । मोब्लिब बिफाननि बेफोरबादि बिल फैनायखौ होबथानो थाखाय मा राहा लायो समासो फोरमायसिगोन ।